รัฐบาลไทย-ข่าวทำเนียบรัฐบาล-วธ.จับมือสมาพันธ์ภาพยนตร์แห่งชาติ จัดเทศกาลภาพยนตร์อาเซียนแห่งกรุงเทพฯ 2560 ระหว่างวันที่ 26 เม.ย. - 1 พ.ค.นี้ คัดภาพยนตร์ชั้นเยี่ยม 23 เรื่อง ฉายให้ชมฟรี
วันอังคารที่ 2 พฤษภาคม 2560
วธ.จับมือสมาพันธ์ภาพยนตร์แห่งชาติ จัดเทศกาลภาพยนตร์อาเซียนแห่งกรุงเทพฯ 2560 ระหว่างวันที่ 26 เม.ย. - 1 พ.ค.นี้ คัดภาพยนตร์ชั้นเยี่ยม 23 เรื่อง ฉายให้ชมฟรี
วธ.จับมือสมาพันธ์ภาพยนตร์แห่งชาติ จัดเทศกาลภาพยนตร์อาเซียนแห่งกรุงเทพฯ 2560
ระหว่างวันที่ 26 เม.ย. - 1 พ.ค.นี้ คัดภาพยนตร์ชั้นเยี่ยม 23 เรื่อง ฉายให้ชมฟรี
วธ.จับมือสมาพันธ์ภาพยนตร์แห่งชาติ จัดเทศกาลภาพยนตร์อาเซียนแห่งกรุงเทพฯ2560
ระหว่างวันที่26เม.ย. -1พ.ค.นี้ คัดภาพยนตร์ชั้นเยี่ยม 23 เรื่อง ฉายให้ชมฟรี
เมื่อวันที่26เมษายน2560ที่ลานกิจกรรมcentral courtศูนย์การค้าเซ็นทรัลเวิลด์นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เป็นประธานในพิธีเปิดงานเทศกาลภาพยนตร์อาเซียนแห่งกรุงเทพมหานคร (Bangkok ASEAN Film Festival2017) โดยมีดร.ฉวีรัตน์ เกษตรสุนทรผู้ช่วยรัฐมนตรีประจํากระทรวงวัฒนธรรม นายปรารพ เหล่าวานิช เลขานุการรัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม (วธ.) ผู้บริหารวธ. รวมถึงคณะกรรมการจัดงานเทศกาลภาพยนตร์ฯ คณะกรรมการตัดสินภาพยนตร์ ผู้บริหารสมาพันธ์สมาคมภาพยนตร์แห่งชาติ ดาราและผู้กํากับ ตัวแทนทูตจากประเทศต่างๆ หน่วยงานรัฐและเอกชนเข้าร่วม
นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) กล่าวว่า กระทรวงวัฒนธรรม(วธ.) ร่วมกับสมาพันธ์สมาคมภาพยนตร์แห่งชาติจัดงานเทศกาลภาพยนตร์อาเซียนแห่งกรุงเทพมหานคร2560 (Bangkok ASEAN Film Festival 2017)ครั้งที่3เนื่องในโอกาสครบรอบ50ปีของการก่อตั้งประชาคมอาเซียน โดยจัดขึ้นระหว่างวันที่26เมษายน -1พฤษภาคม2560ณ โรงภาพยนตร์ เอส เอฟ เวิลด์ ซีเนม่า เซ็นทรัลเวิลด์ และโรงภาพยนตร์พารากอน ซีนีเพล็กซ์ กรุงเทพมหานคร
รัฐมนตรีว่าการกระทรวงวัฒนธรรม กล่าวอีกว่า กลุ่มประเทศสมาชิกประชาคมอาเซียนมีศิลปวัฒนธรรมและประเพณีที่คล้ายคลึงกัน ตลอดจนมีความสัมพันธ์และความร่วมมือด้านต่างๆระหว่างกันมายาวนานนับถึงปัจจุบันเป็นเวลา 50 ปี โดยการจัดงานเทศกาลภาพยนตร์อาเซียนแห่งกรุงเทพมหานครซึ่งปีนี้จัดขึ้นเป็นปีที่ 3 เป็นกิจกรรมที่แสดงความสัมพันธ์และส่งเสริมความร่วมมือด้านอุตสาหกรรมภาพยนตร์ของกลุ่มอาเซียน รวมถึงขยายตลาดภาพยนตร์อาเซียนสู่ระดับนานาชาติ อีกทั้งยังเป็นการตอบสนองนโยบายเศรษฐกิจสร้างสรรค์และนโยบายประเทศไทย 4.0 ของรัฐบาล รวมถึงขับเคลื่อนยุทธศาสตร์การส่งเสริมอุตสาหกรรมภาพยนตร์และวีดิทัศน์ ระยะที่3 (พ.ศ.2560-2564)ที่มุ่งใช้มิติวัฒนธรรมสร้างความสัมพันธ์อันดีระหว่างประเทศ สร้างรายได้ให้แก่ประเทศไทย และผลักดันให้กรุงเทพมหานครเป็นศูนย์กลางด้านภาพยนตร์ของอาเซียน
นายวีระ กล่าวด้วยว่า สําหรับมูลค่าอุตสาหกรรมภาพยนตร์ไทยระหว่างปี 2558 - 2559 มีจํานวน 61,829 ล้านบาทต่อปี นอกจากนี้ มีผู้ประกอบการด้านภาพยนตร์จากต่างประเทศเข้ามาถ่ายทําภาพยนตร์ในประเทศไทยในปี 2559 จํานวน 779 เรื่อง สร้างมูลค่า 2,371 ล้านบาท และในปี 2560 ช่วงเดือนมกราคมถึงมีนาคม จํานวน 239 เรื่อง มีมูลค่า 924 ล้านบาท ทั้งนี้ ประเทศไทยมีมาตรการจูงใจส่งเสริมการถ่ายทําภาพยนตร์ต่างประเทศในประเทศไทยโดยคืนค่าใช้จ่ายที่ใช้จ่ายในประเทศไทยจํานวนร้อยละ 15-20 โดยร้อยละ 15 สําหรับลงทุนใช้จ่ายในไทย 50 ล้านบาทขึ้นไป และเพิ่มร้อยละ 2 กรณีจ้างทีมงานที่เป็นคนไทย และเพิ่มอีกร้อยละ 3 สําหรับภาพยนตร์ที่มีเนื้อหาส่งเสริมศิลปวัฒนธรรมไทย ซึ่งในปี 2560 กระทรวงการท่องเที่ยวและกีฬาได้รับงบประมาณ เพื่อใช้จ่ายตามมาตรการดังกล่าว จํานวน 100 ล้านบาท
ทั้งนี้ ภายในงานมีการจัดฉายภาพยนตร์จาก10ประเทศสมาชิกอาเซียนประกอบด้วย ไทย บรูไน กัมพูชา ลาว มาเลเซีย เมียนมาร์ สิงคโปร์ เวียดนาม ฟิลิปปินส์และอินโดนีเซีย โดยแบ่งเป็นภาพยนตร์ที่สถานทูตคัดเลือก9เรื่อง ภาพยนตร์ที่ฉายเพื่อการประกวด10เรื่อง และภาพยนตร์ย้อนยุค4เรื่อง รวมทั้งหมด23เรื่อง อาทิ ดาวคะนอง น้ําตาลไม่หวาน ขวัญนาง“In The Flesh” “Vikaljarek” “Temuan Takdir” “TIGA DARA”“POP AYE” เป็นต้น ซึ่งประชาชนเข้าชมได้โดยไม่เสียค่าใช้จ่ายใดๆ และมีบทบรรยายทั้งภาษาไทยและภาษาอังกฤษ โดยตรวจสอบรอบฉาย และลงทะเบียนจองบัตรเข้าชมล่วงหน้าได้ที่ https://www.facebook.com/BangkokAseanFilmFestivalสอบถามโทร. 02-643-9100 และรับบัตรชมได้ที่จุดประชาสัมพันธ์งานเทศกาลฯก่อนรอบฉาย 30 นาที และรับบัตร 1 คน ต่อ 1 ที่นั่ง โดยที่โรงภาพยนตร์พารากอนซีนีเพล็กซ์ ศูนย์การค้าสยามพารากอน รับบัตรได้ที่ชั้น 5 และที่โรงภาพยนตร์เอส เอฟ เวิลด์ ซีเนม่า ศูนย์การค้าเซ็นทรัลเวิลด์รับบัตรได้ที่ชั้น 7 นอกจากนี้ มีกิจกรรมการสัมมนาวิชาการ“การพัฒนาภาพยนตร์อาเซียนในเวทีนานาชาติ”ในวันที่1พฤษภาคมนี้ที่โรงแรมดุสิตธานี โดยมีวิทยากรผู้ทรงคุณวุฒิด้านภาพยนตร์ทั้งในไทยและต่างประเทศเข้าร่วม
หลังจากนั้นในวันที่ 1 พฤษภาคมนี้ จะมีพิธีปิดงานเทศกาลภาพยนตร์อาเซียนแห่งกรุงเทพมหานคร ณ พาร์ค พารากอน ศูนย์การค้าสยามพารากอน โดยมีการมอบรางวัลแก่ผู้ชนะการประกวดภาพยนตร์ ซึ่งมี2รางวัล ได้แก่1.รางวัลBest ASEAN Filmผู้ชนะได้รับโล่รางวัลพร้อมเงินสด350,000บาท และ2.รางวัลJury Prizeผู้ชนะได้รับโล่และเงินสด175,000บาท รวมถึงมอบรางวัลThe Lifetime Achievement Awardซึ่งในปีนี้ผู้ได้รับรางวัลคือ นายสมบัติ เมทะนี ศิลปินแห่งชาติและนักแสดงอาวุโสของประเทศไทย
---------------------------------